Тэатр вандраваў па Беларусі, па вёсачках, гарадах і мястэчках – паказвалі спектаклі, якія пісаў і ставіў сам Галубок. Акрамя гэтага, Уладзіслаў маляваў дэкарацыі, выступаў з канферансам. А часам ён выконваў наступную спецыфічную ролю, характэрную для шэкспіраўскіх тэатральных традыцый – калі ў якой-небудзь сялянскай хаце не было вольнага месца, куды б маглі ўлезці дэкарацыі, то Галубок выходзіў і казаў, напрыклад: А зараз мы з вамі бачым дом, панскую сядзібу, тут дзверы, тут лаўка, тут вакно.